Z A P I S N I K
27. sjednice Vijeća Mjesnog odbora Dubrava - središte,
održane 25. rujna 2023.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Svan Relac, Damir Nehyba, Ivana Lulić, Lucija Matić, Antonija Majić, Marija Orešić


NENAZOČNI ČLANOVI VIJEĆA:  Božidar Macan


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 26. sjednice Vijeća, održane 18. kolovoza 2023., bez izmjena.

Predsjednica predlaže dopunu dnevnog reda :

1. Zahtjev nadležnim službama vezano uz prometnu problematiku i prometno uređenje križanja Avenije Dubrave i Kapucinske ulice sukladno zaključku  KLASA : 024-08/22-003/1240
2. Zahtjev nadležnim službama vezano uz status rekonstrukcije cjevovoda i asfaltiranja Plješivičke ulice
3. Zahtjev nadležnim službama vezano uz status rekonstrukcije Međugorske ulice od Grižanske ulice


	Na prijedlog predsjednice Vijeće jednoglasno utvrđuje


D N E V N I    R E D:

1. Zahtjev za jednokratno korištenje prostora mjesne samouprave, Međugorska 55, uz naknadu – donošenje zaključka
1. Zahtjev za povremeno korištenje prostora mjesne samouprave, Međugorska 55 za potrebe Udruge umirovljenika – donošenje zaključka
1. Prijedlog lokacija za postavljanje košarica za sitni otpad na području Mjesnog odbora Dubrava – središte – donošenje zaključka
1. Prijedlog za postavljanje javnog zdenca na k.č.br. 4159/1 k.o. Dubrava – donošenje zaključka
1. Prijedlog za proširenje parkirališta kod Doma zdravlja u Ljubijskoj ulici – donošenje zaključka
1. Prijedlog za usporavanje prometa u Ulici Rudolfa Kolaka – donošenje zaključka
1. Prijedlog za košnju i održavanje zapuštenih čestica na području Mjesnog odbora Dubrava – središte – donošenje zaključka
1. Prijedlog za sanaciju udarnih rupa i ulegnuća – donošenje zaključka
1. Imovinsko-pravni status k.č.br. 4159/1 k.o. Dubrava – traži se
1. Zahtjev za realizaciju prometnih rješenja donešenih za područje oko OŠ dr. Ante Starčevića – donošenje zaključka
1. Informacija o planiranim radovima vodoopskrbe – traži se
1. Zahtjev nadležnim službama vezano uz prometnu problematiku i prometno uređenje križanja Avenije Dubrave i Kapucinske ulice sukladno zaključku  KLASA : 024-08/22-003/1240
1. Zahtjev nadležnim službama vezano uz status rekonstrukcije cjevovoda i asfaltiranja Plješivičke ulice
1. Zahtjev nadležnim službama vezano uz status rekonstrukcije Međugorske ulice od Grižanske ulice
1. Pitanja, prijedlozi i obavijesti.


Ad 1.   Zahtjev za jednokratno korištenje prostora mjesne samouprave, Međugorska 55, uz naknadu

Članovi Vijeća primili su pisani materijl uz poziv.
U raspravi sudjeluju svi prisutni.
Vijeće jednoglasno donosi
Z A K LJ U Č A K
o jednokratnom korištenju prostora Mjesnog odbora Dubrava - središte uz naknadu

1. Vijeće odobrava korištenje prostora Mjesnog odbora Dubrava – središte, Međugorska 55, dvorana ukupne površine 75 m², povodom proslave rođendana, dana 08. listopada 2023. u vremenu od 15,00 do 19,00 sati.

1. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn po m².

1. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 2.  Zahtjev za povremeno korištenje prostora mjesne samouprave, Međugorska 55,
za potrebe Udruge umirovljenika „Zagrebačka Dubrava“

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi



ZAKLJUČAK
o davanju na povremeno korištenje prostora u objektu mjesne samouprave


I. Vijeće Mjesnog odbora Dubrava – središte odobrava povremeno korištenje prostora u objektu mjesne samouprave Dubrava - središte, Međugorska 55, Udruzi umirovljenika Zagrebačka Dubrava.

II. Prostor će se koristiti svaki ponedjeljak od 17,00 do 18,00 sati te svaku četvrtu nedjelju u mjesecu od 14,00 do 22,00 sata.


Ad 3.  Prijedlog lokacija za postavljanje košarica za sitni otpad na području Mjesnog odbora Dubrava – središte

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu lokacija za postavljanje košarica za sitni otpad na području Mjesnog odbora Dubrava – središte

Vijeće Mjesnog odbora Dubrava – središte predlaže sljedeće lokacije za postavljanje košarica za sitni otpad :

1. Istočna strana k.č. br 6234/1
2. Zapadna strana k.č. Br. 6209/1
3. Južna strana križanja Tržne ulice i Ulice Hrvatskog proljeća


Ad 4.	Prijedlog za postavljanje javnog zdenca na k.č.br. 4159/1 k.o. Dubrava

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlog za postavljanje javnog zdenca na k.č.br. 4159/1 k.o. Dubrava

I. Vijeće Mjesnog odbora Dubrava – središte predlaže postavljanje javnog zdenca na k.č.br. 4159/1 k.o. Dubrava

Ad 5.	Prijedlog za proširenje parkirališta kod Doma zdravlja u Ljubijskoj ulici

Predsjednica usmeno informira sve prisutne o navedenom prijedlogu.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlog za proširenje parkirališta kod Doma zdravlja u Ljubijskoj ulici

I. Vijeće Mjesnog odbora Dubrava – središte suglasno je s prijedlogom za proširenje 
parkirališta kod Doma zdravlja u Ljubijskoj ulici
II. Vijeće Mjesnog odbora Dubrava – središte predlaže proširenje kolnika s jednostranim parkiranjem u Ljubijskoj ulici ( odvojak prema DZ )


Ad 6.	Prijedlog za usporavanje prometa u Ulici Rudolfa Kolaka

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o prijedlogu za usporavanje prometa u Ulici Rudolfa Kolaka 

I. Vijeće je suglasno s prijedlogom građana za usporavanje prometa u Ulici Rudolfa Kolaka, između Grižanske ulice i Ljubijske ulice, uslijed učestale  prebrze i obijesne vožnje.
II. Vijeće predlaže postavljanje kamere za nadzor prometa.


Ad 7.	Prijedlog za košnju i održavanje zapuštenih čestica na području Mjesnog odbora Dubrava – središte

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o prijedlogu za košnju i održavanje zapuštenih čestica na području Mjesnog odbora Dubrava – središte

I. Vijeće Mjesnog odbora Dubrava – središte zahtjeva hitnu košnju svih nepokošenih čestica na prostoru Mjesnog odbora Dubrava – središte
II. Moli se hitan odvoz svog bio otpada koji je nastao kao posljedica olujnog nevremena 
III. Od nadležnih službi se moli financijsko izvješće o realiziranim troškovima za 2023. sukladno višemjesečnom neodržavanju i smanjenoj košnji na prostoru Mjesnog odbora Dubrava – središte

Ad 8.	Prijedlog za sanaciju udarnih rupa i ulegnuća 

Predsjednica usmeno informira nazočne o predmetu rasprave i odlučivanja.

Vijeće jednoglasno donosi


Z A K LJ U Č A K
o prijedlogu za sanaciju udarnih rupa i ulegnuća

Vijeće Mjesnog odbora Dubrava – središte predlaže sljedeće lokacije za sanaciju udarnih rupa:

1. Trepčanska ulica 15
2. Ulica križnog puta od Grižanske ulice do Konjščinske ulice
3. Ulica Hrvatskog proljeća od k. br. 30 do Grižanske ulice
4. Nogostup u Ulici Hrvatskog proljeća od Grižanske ulice do Tržne ulice
5. Nogostup u Ulici križnog puta od Pernatske ulice do Sjeničarske ulice


Ad 9.	Imovinsko-pravni status k.č.br. 4159/1 k.o. Dubrava

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o imovinsko-pravnom statusu k.č.br. 4159/1 k.o. Dubrava

I. Vijeće Mjesnog odbora Dubrava – središte od Gradskog ured za opću upravu i imovinsko pravne poslove traži hitan uvid u imovinsko-pravnom statusu k.č.br. 4159/1 k.o. Dubrava 
II. Vijeće Mjesnog odbora Dubrava – središte od Gradskog ured za obrazovanje, sport i mlade traži hitan odgovor o statusu proširenja objekta OŠ dr. Ante Starčevića 
obzirom na višegodišnji nedostatak prostora te pohađanje škole u tri smjene



Ad 10.	Zahtjev za realizaciju prometnih rješenja donešenih za područje oko OŠ dr. Ante Starčevića

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o zahtjevu za realizaciju prometnih rješenja donešenih za područje oko OŠ dr. Ante Starčevića

Vijeće Mjesnog odbora Dubrava – središte zahtjeva hitnu realizaciju svih Rješenja zaprimljenih s pozitivnim odgovorom vezano uz rješavanje prometne problematike i ugrožavanja sigurnosti djece u blizini OŠ dr. Ante Starčevića.


Ad 11.	Informacija o planiranim radovima vodoopskrbe
Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o traženju informacija o planiranim radovima vodoopskrbe

Vijeće Mjesnog odbora Dubrava – središte traži informacije o planiranim radovima vodoopskrbe na području Mjesnog odbora Dubrava – središte. Obzirom da od tvrtke Vodoopskrba i odvodnja d.o.o. - Zagrebački Holding već dvije i pol godine nismo u mogućnosti dobiti planove molimo odgovor i hitnu reakciju nadležnih službi.



Ad 12.	Zahtjev nadležnim službama vezano uz prometnu problematiku i prometno uređenje križanja Avenije Dubrave i Kapucinske ulice sukladno zaključku  KLASA : 024-08/22-003/1240

U raspravi sudjeluju svi prisutni.
Vijeće jednoglasno donosi.


Z A K LJ U Č A K
o prijedlogu za adekvatno prometno uređenje križanja
Avenije Dubrava i Kapucinske ulice sukladno zaključku  KLASA : 024-08/22-003/1240


I. Vijeće Mjesnog odbora Dubrava – središte traži hitan odgovor na ranije doneseni zaključak te ponavlja i još jednom zahtjeva od III. Policijske postaje i Gradskog uredu za obnovu, prostorno uređenje, izgradnju grada, graditeljstvo, komunalne poslove i promet hitnu reakciju i odgovor
II. Na križanju ulice Dubrava s Kapucinskom učestalo se događaju prometne nesreće s teškim posljedicama. Osim velikih materijalnih šteta često dolazi do stradavanja ne samo vozača već i pješaka koji čekaju na semaforu i na tramvajskom stajalištu.
III. Radi točnije i detaljnije informiranosti vijećnika i građana tražimo od Policijske
uprave da nam dostavi statistiku prometnih nesreća na predmetnom križanju.
IV. Radi rješavanja očito kritičnog križanja, tražimo od Gradskog ureda za obnovu,
prostorno uređenje, izgradnju grada, graditeljstvo, komunalne poslove i promet da
napravi prometnu analizu križanja i predloži najbolji način preuređenja, kako bi se
drastično usporio promet i spriječile nesreće – poboljšanjem horizontalne i vertikalne signalizacije, svjetlosnom signalizacijom, postavljanjem stupića između prometnih traka, postavljanjem kamera i/ili drugim prikladnim metodama.
V. Od Policijske uprave tražimo da na križanje postavi kamere za mjerenje brzine.
VI. Ovaj zaključak se dostavlja III. Policijskoj postaji i Gradskom uredu za obnovu,
prostorno uređenje, izgradnju grada, graditeljstvo, komunalne poslove i promet na
daljnje postupanje.

Ad 13.	Zahtjev nadležnim službama vezano uz status rekonstrukcije cjevovoda i asfaltiranja Plješivičke ulice

U raspravi sudjeluju svi prisutni.
Vijeće jednoglasno donosi.

Z A K LJ U Č A K
o zahtjevu nadležnim službama vezano uz status rekonstrukcije cjevovoda i asfaltiranja Plješivičke ulice

I. Vijeće Mjesnog odbora Dubrava – središte traži odgovor nadležnih službi vezano uz pismenu korenspodenciju o predmetu rekonstrukcije cjevovoda i asfaltiranja Plješivičke ulice.
II. Potrebno je prvo napraviti izmjenu cjevovoda, a tek onda ići s asfaltiranjem Plješivičke ulice
III. Vijeće Mjesnog odbora Dubrava – središte traži asfalterske planove te planove rekonstrukcije cjevovoda na području Mjesnog odbora Dubrava – središte

Ad 14. Zahtjev nadležnim službama vezano uz status rekonstrukcije Međugorske ulice od Grižanske ulice

U raspravi sudjeluju svi prisutni.
Vijeće jednoglasno donosi.

[bookmark: _GoBack]Z A K LJ U Č A K
o zahtjevu nadležnim službama vezano uz status rekonstrukcije Međugorske ulice od Grižanske ulice

Vijeće Mjesnog odbora Dubrava – središte traži odgovor nadležnih službi vezano uz status rekonstrukcije Međugorske ulice od Grižanske ulice.


Ad 15. Pitanja, prijedlozi i obavijesti.
Nije bilo rasprave.


Budući da nitko nema dodatnih pitanja predsjednica zaključuje sjednicu.

Dovršeno u 19,30 sati.
U Zagrebu, 25. rujna 2023.

KLASA: 024-08/23-003/1872
URBROJ: 251-13-11-5/010-23-2


Zapisnik sastavila:  							Predsjednica 
Ivana Blažević, 						    Vijeća Mjesnog odbora
predsjednica Vijeća Mjesnog odbora				        Dubrava – središte

                                                                                                          Ivana Blažević






